Καζακικές βουλευτικές εκλογές 2021
 Η Μαζιλίς αποτελείται από 107 μέλη, από τα οποία τα 9 εκλέγονται από την Λαϊκή Συνέλευση του Καζακστάν. Τα 98 μέλη εκλέγονται με δημοκρατικές εκλογές, με καθολική, άμεση και μυστική ψηφοφορία, για πενταετή θητεία. Το εκλογικό σύστημα είναι αναλογική εκπροσώπηση από όλην την επικράτεια ως ενιαία περιφέρεια, και η κατανομή των εδρών γίνεται με τη μέθοδο των μεγαλυτέρων υπολοίπων. Το εκλογικό όριο για να μπει ένα κόμμα στο κοινοβούλιο είναι το 7% των ψήφων. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν οι πολίτες ηλικίας άνω των 18 ετών και δικαίωμα υποψηφιότητας οι πολίτες ηλικίας άνω των 25 ετών. Στις 15 Ιανουαρίου 2021 το νέο Μαζιλίς, η 7η Συνέλευση, συνεδρίασε για πρώτη φορά. Ο Νουρλάν Νιγκματουλίν επανεξελέγη ομόφωνα Πρόεδρος της βουλής.Την ίδια ημέρα ο Πρόεδρος Κασίμ-Τζομάρτ Τοκάγιεφ παρουσίασε την υποψηφιότητα του Ασκάρ Μάμιν για τη θέση του Πρωθυπουργού. Τα 99 μέλη που παρευρίσκονταν ενέκριναν την πρόταση με 78 ψήφους υπέρ. Ρωσία: Ο πρόεδρος της Κρατικής Δούμας Βιάτσελαβ Βολοντίν συνεχάρη τον Νουρλάν Νιγματουλίν για την επανεκλογή του ως προέδρου της Μαζιλίς. Κατά τη διάρκεια της συζήτησης για τις εκλογές, πρόσθεσε ότι: «Οι βουλευτές της Κρατικής Δούμας που παρατήρησαν τις εκλογές ανέφεραν ότι οι εκλογές ήταν ανοιχτές και ανταγωνιστικές».
Στις 10 Ιανουαρίου 2021 διεξήχθησαν βουλευτικές εκλογές στο Καζακστάν, για τα 98 μέλη της 7ης Συνέλευσης της Μαζιλίς (κάτω βουλή του Καζακικού Κοινοβουλίου).Στις εκλογές συμμετείχαν μόνο πέντε κόμματα. Το κυβερνών κόμμα Φωτεινή Πατρίδα (Νουρ Οτάν) έχει κερδίσει σε όλες τις εκλογές από το 2004 ως σήμερα, και τα υπόλοιπα τέσσερα κόμματα είναι όλα φιλοκυβερνητικά. Τρία κόμματα πέρασαν το εκλογικό όριο και μπήκαν στο κοινοβούλιο: η Φωτεινή Πατρίδα με το 71% των ψήφων, το Δημοκρατικό Κόμμα Ακ Ζολ με 10,95% και το Καζακικό Λαϊκό Κόμμα με 9,10%.Στην πρώτη συνεδρίαση της νέας Μαζιλίς, στις 15 Ιανουρίου 2021, ο Νουρλάν Νιγματουλίν επανεξελέγη ομόφωνα πρόεδρος της βουλής. Ο Ασκάρ Μάμιν θα παραμείνει στη θέση του Πρωθυπουργού.